El 22 de juny comencen les matrícules del nou curs de l’Agrupació Musical Los Silos
2025-07-24

L’Agrupació Musical Los Silos de Burjassot ja està preparant el nou curs 2015/16, ja molt a la vora. I, el primer dels passos és la campanya de matrícula que començarà dilluns que ve 22 de juny per als alumnes ja matriculats en el curs que acaba.

Els alumnes d’iniciació, música i moviment, hauran de formalitzar les seues matrícules el citat dia, mentre que els de preparatori, primer i segon de llenguatge musical hauran de fer el propi el dimecres dia 24. Per la seua banda, els alumnes de tercer a cinquè de llenguatge musical formalitzaran les seues matrícules el 25 de juny i, el dia 29 serà el torn dels alumnes matriculats només d’instrument. Finalment, les matrícules d’adults seran també el dilluns 29 de juny. Els nous alumnes podran matricular-se els dies 30 de juny i 1 de juliol. Els alumnes que no es matriculen en les dates assignades podran fer-ho els dies 3 i 4 de setembre.

Les persones interessades a formar part de la gran família de l’Agrupació poden passar-se per l’entitat, en el Passeig de Concepción Arenal, i arreplegar la documentació i tota la informació que necessiten sobre el nou curs que comença.

A més, enguany, com a novetat, l’Agrupació ofereix un curs d’Estimulació Musical Primerenca dirigit a xiquets i xiquetes de 0 a 3 anys que, acompanyats dels seus pares, podran tenir els seus primers contactes amb el món de la música. Les places d’aquest curs són limitades i la informació sobre el mateix es poden consultar en la secretaria de l’entitat.

L’horari de matrícula, que es realitzarà en la seu de l’Agrupació, en el Passeig de Concepción Arenal, serà de 17 a 19 hores al juny i de 18 a 20 hores al juliol i setembre, en els dies marcats en cada cas.

L’Agrupació ha realitzat un divertit i animat vídeo per animar tots els amants de la música a formar part de l’entitat. Pot veure’s ACÍ: